7 maniere om te sorg dat jy eendag genoeg geld het | Huisgenoot
7 maniere om te sorg dat jy eendag genoeg geld het
Foto ter illustrasie. Foto: Pexels
Jy het pas met jou eerste werk begin en jou kontantvergoeding kan net so ver rek, veral omdat jy nog studieskuld afbetaal. 'n Mediese en aftreefonds is deel van jou salarispakket; daarom hoef jy seker nie bekommerd te wees oor die toekoms nie, of hoe?
Verkeerd, maan Charné van der Walt van Lemons into Lemonade Financial Planners. Hoe jonger jy met 'n finansiële strategie vir jou toekoms begin, hoe beter. Dis nie soseer hoeveel jy het om te spaar of belê wat belangrik is nie – dis hoe gou jy begin.
Hier is sewe dinge wat jy moet doen wanneer jy daardie eerste salaristjek in jou hand het.
As 15% van jou salaris voor belasting na jou werk se aftreefonds gaan, behoort jy eendag gemaklik te kan aftree – mits jy daardie 15%- bydrae 45 tot 50 jaar lank kan volhou.
Maar as jou huidige bydrae minder as 15% is, kan 'n finansiële raadgewer uitwerk hoeveel jy ekstra moet spaar om jou maatskappy se aftreefonds aan te vul.
Moenie moedeloos raak as jy dié ekstra bedrag nie dadelik kan bekostig nie. Maak dit 'n doelwit vir jou volgende verhoging.